Manchesterin pommi-isku 1996

Manchesterin pommi-isku oli terroriteko Manchesterin keskustassa 15. kesäkuuta 1996. Kaksisataa ihmistä loukkaantui, useimmat lentävistä lasinsirpaleista. Poliisi uskoo että teon takana oli IRA.

Pommi räjähti lauantaina kello 11.20 Corporation Streetillä Arndalen ostoskeskuksen ulkopuolella. Paikallinen televisioyhtiö oli saanut varoitussoiton aamukymmeneltä.

Pommin painoksi on arvioitu 1 500 kilogrammaa. Se on suurin, mitä Britannian pääsaarella on räjäytetty. Pommi tuotiin paikalle valkoisessa pakettiautossa. Poliisi pystyi jäljittämään käytetyn auton myyjän, mutta ei koskaan löytänyt irlantilaisella korostuksella puhunutta miestä joka oli ostanut auton käytettynä joitakin päiviä aikaisemmin.

Alueelle on rakennettu uusia liiketiloja, aukio, puisto, 240 puuta ja kävelytie, joka yhdistää katedraalin keskustaan.

Lähteet 

Vuoden 1996 terrori-iskut
Pommi-isku 1996
Rikokset Englannissa
Terrori-iskut Yhdistyneessä kuningaskunnassa